cyanic-selkie/wikianc huggingface dataset:
ঢাকেশ্বরী মন্দির
সেন রাজবংশের রাজা বল্লাল সেন দ্বাদশ শতাব্দীতে প্রতিষ্ঠা করেন। বর্তমান মন্দির কমপ্লেক্সটির দীর্ঘ অস্তিত্বকালে পুননির্মাণ ও সংস্কারের দরুন বর্তমানে এর আদি স্থাপত্যিক বৈশিষ্ট্যের কোনো কিছুই স্পষ্টভাবে প্রকাশ পায় না। ১৯৪৮ সালে এই মন্দিরের দেবী ঢাকেশ্বরীর ৮০০ বছরের পুরোনো আসল মূল বিগ্রহটি দেশভাগ-পরবর্তী দাঙ্গার সময় আক্রমণ এবং লুন্ঠনের হাত থেকে রক্ষা করতে গোপনে এবং দ্রুততার সঙ্গে ঢাকা থেকে কলকাতার কুমারটুলি অঞ্চলে দুর্গাচারণ স্ট্রিটের শ্রী শ্রী ঢাকেশ্বরী মাতার মন্দিরে স্থানান্তর করা হয়।
ইতিহাস
ধারণা করা হয়, এটি ঢাকার আদি ও প্রথম মন্দির। হিন্দু ধর্মাবলম্বীরা মনে করেন, ঢাকেশ্বরী শব্দ থেকেই ঢাকা নামের উৎপত্তি। ঢাকেশ্বরী দেবী ঢাকা অধিষ্ঠাত্রী বা পৃষ্ঠপোষক দেবী। কিংবদন্তি অনুযায়ী, রাজা আদিসুর তার এক রানীকে বুড়িগঙ্গার এক জঙ্গলে নির্বাসন দেয়। জঙ্গলে রানী প্রসব করে পুত্র বল্লাল সেন কে। জঙ্গলেই বেড়ে ওঠে বল্লাল সেন। শৈশবে জঙ্গলের মধ্যে বল্লাল সেন একটি দেবীমূর্তি পান (মতান্তরে, রাজ ক্ষমতায় বসার পর এই জঙ্গলে তিনি মূর্তিটি পান)। বল্লাল সেন বিশ্বাস করতে শুরু করেন জঙ্গলে সকল বিপদ-আপদ থেকে এই দেবী দুর্গাই তাকে রক্ষা করেছেন। পরে বল্লাল সেন রাজ ক্ষমতায় আসীন হলে তার জন্মস্থানে যেখানে দেবীর মূর্তি পেয়েছিলেন সেখানে একটি মন্দির প্রতিষ্ঠা করেন। মূর্তিটি জঙ্গলে ঢাকা অবস্থায় পেয়েছিলেন যায় বলে দেবীর নাম হয় ‘ঢাকা+ঈশ্বরী’ বা ‘ঢাকেশ্বরী’। মন্দিরটিও ‘ঢাকেশ্বরী মন্দির’ নামে পরিচিতি পায়।
অপর কিংবদন্তি মতে, রাণী, রাজা বিজয় সেনের স্ত্রী স্নান করার জন্য লাঙ্গলবন্দ গিয়েছিলেন। ফিরে আসার সময় তিনি একটি পুত্রকে জন্ম দেন, যিনি বল্লাল সেন বলে পরিচিত হন। সিংহাসনে উঠার পর, বল্লাল সেন  তাঁর জন্মস্থানকে মহিমান্বিত করার জন্য এই মন্দিরটি নির্মাণ করেছিলেন। কিংবদন্তি আছে যে বল্লাল সেন একবার জঙ্গলে আচ্ছাদিত দেবতার স্বপ্ন দেখেছিলেন। বল্লাল সেন সেখানে দেবীকে আবিষ্কৃত করেন এবং একটি মন্দির নির্মাণ করান, মূর্তিটি ঢাকা ছিল বলে ঢাকেশ্বরী নামকরণ হয়।
আরেক প্রবাদ মতে, দেবী সতীর দেহের একান্নটি খণ্ড বিচ্ছিন্ন হয়ে যে সব স্থানে পড়েছিল সে স্থানগুলো এক একটি পীঠস্থানে পরিণত হয়। সতীর দেহ ছিন্ন হওয়ার পর তার কিরিটের ডাক (উজ্জ্বল গহনার অংশ) এই স্থানে পড়েছিল তাই এটা উপপীঠ। সেই ডাক থেকেই ঢাকেশ্বরী নামের উৎপত্তি হয়। যতীন্দ্রমোহন রায় তার ঢাকা জেলার ইতিহাস গ্রন্থে বলেছেন: ভবিষ্য ব্রহ্মখণ্ডে বলা হয়েছে, বৃদ্ধ গঙ্গাতটে বেদ বর্ষ সাহস্র ব্যত্যয়ে স্থাপিতব্যঞ্চ যবনৈ জাঙ্গিরং পতনং মহৎ। তত্র দেবী মহাকালী ঢক্কা বাদ্যপ্রিয়া সদাঃ গাস্যন্তি পত্তনং ঢক্কা সজ্ঞকং দেশবাসিনঃ।
মানসিংহ ১৫৯৪-১৬০৬ সাল পর্যন্ত তিন দফায় বাংলার সুবেদার থাকাকালে মন্দিরটির জরাজীর্ণ অবস্থা দেখে এটির সংস্কারের ব্যবস্থা করেন। এসময় তিনি মন্দির প্রাঙ্গণে ৪টি শিবলিঙ্গ স্থাপন করেন ও তার পাশাপাশি চারটি শিবমন্দিরও নির্মাণ করেন। তবে মানসিংহই মন্দিরটির সংস্কার করেছিলেন এমন সুনির্দিষ্ট কোনো প্রমাণ পাওয়া যায় না। এফ বি ব্রাডলী বার্ট ১৯০৬ সালে তার রোমান্স অব এ্যান ইস্টার্ন ক্যাপিটেল নামক গ্রন্থে লিখেছেন- “বর্তমান মন্দিরটি ২০০ বছরের পুরনো ও ইস্ট ইন্ডিয়া কোম্পানির এক হিন্দু এজেন্ট এটি নির্মাণ করেন।”
এই মন্দিরের দেবী ঢাকেশ্বরীর আসল ৮০০ বছরের পুরোনো বিগ্রহটি কলকাতার কুমারটুলি অঞ্চলে দুর্গাচারণ স্ট্রিটের শ্রী শ্রী ঢাকেশ্বরী মাতার মন্দিরে রয়েছে। দেশ ভাগের সময় একে ঢাকা থেকে কলকাতায় এটিকে আনা হয়। দেশভাগ-পরবর্তী দাঙ্গার সময় সম্ভাব্য আক্রমণ এবং লুন্ঠনের হাত থেকে দেবীকে রক্ষা করতে ঢাকার মূল বিগ্রহটিকে গোপনে এবং দ্রুততার সঙ্গে ১৯৪৮-এ কলকাতায় নিয়ে এসেছিলেন রাজেন্দ্রকিশোর তিওয়ারি (মতান্তরে প্রহ্লাদকিশোর তিওয়ারি) এবং হরিহর চক্রবর্তী। বিশেষ একটি বিমানে ঢাকেশ্বরী আসল বিগ্রহটি কলকাতায় নিয়ে আসা হয়েছিল। কলকাতায় বিগ্রহটি আনার পর প্রথম দু'বছর হরচন্দ্র মল্লিক স্ট্রিটে দেবেন্দ্রনাথ চৌধুরির বাড়িতে দেবী পূজিতা হন। পরে ১৯৫০ নাগাদ ব্যাবসায়ী দেবেন্দ্রনাথ চৌধুরী কুমারটুলি অঞ্চলে দেবীর মন্দির নির্মাণ করে দেন ও প্রতিষ্ঠা করে দেবীর নিত্য সেবার জন্য কিছু দেবোত্তর সম্পত্তি দান করেছিলেন। মূল দেবী বিগ্রহের উচ্চতা দেড় ফুটার মতো, দেবীর দশ হাত, কাত্যায়নী মহিষাসুরমর্দিনী দুর্গা রূপেই তিনি অবস্থান করছেন। পাশে লক্ষ্মী, সরস্বতী ও নিচে কার্তিক ও গণেশ। বাহন রূপে পশুরাজ সিংহ দণ্ডায়মান যার ওপর দাঁড়িয়ে দেবী মহিষাসুরকে বধ করেছেন। মানসিংহ এই বিগ্রহ ঢাকায় প্রতিষ্ঠা করে আজমগড়ের এক তিওয়ারি পরিবারকে সেবায়েত নিযুক্ত করেছিলেন। ১৯৪৬ সালে সেই পরিবারের বংশধরেরাই কলকাতায় এসে পুনরায় সেবায়েত নিযুক্ত হন, এখনো তারাই দেবীর নিত্য সেবা করেন।
অবস্থান ও স্থাপনাসমূহ
ঢাকেশ্বরী মন্দির ঢাকা শহরের পলাশী ব্যারাক এলাকায় বাংলাদেশ প্রকৌশল বিশ্ববিদ্যালয়ের ছাত্রাবাসসমূহের দক্ষিণে ঢাকেশ্বরী সড়কের উত্তর পার্শ্বে একটি আবেষ্টনী প্রাচীরের মধ্যে অবস্থিত। মন্দির অঙ্গনে প্রবেশের জন্য একটি সিংহদ্বার রয়েছে, যা নহবতখানা তোরণ নামে পরিচিত। ঢাকেশ্বরী মন্দিরটি কয়েকটি মন্দির ও সংলগ্ন সৌধের সমষ্টি, যা দুটি অংশে বিভক্ত। পূর্বদিকে অন্তর্বাটি ও পশ্চিমদিকে বহির্বাটি। পূর্বদিকের অন্তর্বাটিতে প্রধান মন্দির, নাটমন্দির ও অন্য ইমারত রয়েছে। এখানে আরেকটি তোরণদ্বার রয়েছে যেটি দিয়ে অন্তর্বাটিতে প্রবেশ করতে হয়। বহির্বাটিতে কয়েকটি মন্দির, একটি পান্থশালা ও বেশ কয়েকটি ঘর রয়েছে। এছাড়া পশ্চিমদিকে একটি প্রাচীন দিঘি রয়েছে। দিঘির দক্ষিণ-পূর্ব কোণে একটি প্রাচীন বটগাছ রয়েছে। দিঘির কাছেই কয়েকটি সমাধি রয়েছে। মূল মন্দির প্রাঙ্গনের বাইরে মহানগর পুজামণ্ডপ অবস্থিত।
মূল মন্দির এলাকার ভবনগুলি উজ্জ্বল হলুদাভ ও লাল বর্ণের। দিঘির উত্তর-পূর্ব কোণে একই সারিতে একই আয়তনের ও একই রকমের দেখতে চারটি শিব মন্দির রয়েছে।
মন্দিরের প্রশাসনিক ভবনের দ্বিতীয় তলায় রয়েছে একান্ত নিজস্ব লাইব্রেরি।
মন্দিরের বেদখল সম্পত্তি
বিশ শতকের প্রথম দশকে ভাওয়াল পরগণার রাজা শ্রীযুক্ত রাজেন্দ্র নারায়ণ রায় বাহাদুর মন্দির পুনঃসংস্কার করে ২০ বিঘা ভূমি দেবোত্তর ভূমি হিসাবে রেকর্ডভুক্ত করেন। ১৯৪৭ সালে ভারত-পাকিস্তান সৃষ্টির পর সাম্প্রদায়িক দাঙ্গা, ১৯৪৮ সালে ভূমি অধিগ্রহণ (জরুরি) আইন, ১৯৬৪ সালের সাম্প্রদায়িক দাঙ্গা, ১৯৬৫-এর পাক-ভারত যুদ্ধ, ১৯৬৯ সালের শক্র সম্পত্তি আইন (যা পরবর্তীতে অর্পিত সম্পত্তি আইন) ইত্যাদি ঘটনার পরিক্রমায় কিছু স্বার্থান্বেষী আগন্তুক এবং কতিপয় অসাধু সরকারি কর্মকর্তা-কর্মচারীদের জালিয়াতির মাধ্যমে ১৪ বিঘা জমি বেদখল হয়েছে।
শ্রেষ্ঠ পরিচালক বিভাগে ফিল্মফেয়ার পুরস্কার
বিজয়ী পরিচালক
থাম্ব|120px|ডান|[[রাজ কাপুর চারবার এই পুরস্কার লাভ করেন।]]
থাম্ব|120px|ডান|[[আবরার আলভী সাহিব বিবি অউর গোলাম (১৯৬২) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[বিজয় আনন্দ গাইড (১৯৬৫) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[গুলজার মৌসম (১৯৭৫) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[বাসু চ্যাটার্জী স্বামী (১৯৭৭) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[সত্যজিৎ রায় শতরঞ্জ কে খিলাড়ি (১৯৭৮) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[শ্যাম বেনেগল জুনুন (১৯৭৮) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[গোবিন্দ নিহলানি আক্রোশ (১৯৮০) ও অর্ধ সত্য (১৯৮৩) চলচ্চিত্র পরিচালনার জন্য দুইবার এই পুরস্কার লাভ করেন।]] থাম্ব|120px|ডান|[[মুজাফফর আলি উমরাও জান (১৯৮১) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[বিধু বিনোদ চোপড়া পরিন্দা (১৯৮৯) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[সুরজ বড়জাত্যা হাম আপকে হ্যাঁয় কৌন..! (১৯৯৪) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[আদিত্য চোপড়া দিলওয়ালে দুলহানিয়া লে যায়েঙ্গে (১৯৯৫) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[করণ জোহর কুছ কুছ হোতা হ্যায় (১৯৯৮) ও মাই নেম ইজ খান (২০১০) চলচ্চিত্র পরিচালনার জন্য দুইবার এই পুরস্কার লাভ করেন।]]
থাম্ব|120px|ডান|[[রাকেশ রোশন কাহো না... প্যায়ার হ্যায় (২০০০) ও কোই... মিল গয়া (২০০৩) চলচ্চিত্র পরিচালনার জন্য দুইবার এই পুরস্কার লাভ করেন।]] থাম্ব|120px|ডান|[[আশুতোষ গোয়ারিকর ২০০২ ও ২০০৯ সালে এই পুরস্কার লাভ করেন।]] থাম্ব|120px|ডান|[[আমির খান (অভিনেতা)|আমির খান তারে জমিন পার (২০০৭) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[রাজকুমার হিরানী থ্রি ইডিয়টস (২০০৯) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[সুজয় ঘোষ কাহানি (২০১২) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[বিকাশ বেহল কুইন (২০১৪) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[নিতেশ তিওয়ারী দঙ্গল (২০১৬) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[অশ্বিনী আইয়ার তিওয়ারী বরেলি কী বর্ফী (২০১৭) চলচ্চিত্র পরিচালনার জন্য এই পুরস্কার লাভ করেন।]] থাম্ব|120px|ডান|[[মেঘনা গুলজার রাজি (২০১৮) চলচ্চিত্র পরিচালনার জন্য এই পুরস্কার লাভ করেন।]]
গাঢ় বর্ণ বিজয়ী নির্দেশ করে।
স্মিউ হাঁস
স্মিউ হাঁস (Mergellus albellus) (Smew) Anatidae (অ্যানাটিডি) গোত্র বা পরিবারের অন্তর্গত Mergellus (মেরগেলাস) গণের একমাত্র প্রজাতি। স্মিউ হাঁস একপ্রজাতিক, অর্থাৎ এর কোন উপপ্রজাতি নেই। স্মিউ হাঁসের বৈজ্ঞানিক নামের অর্থ সাদা জলার পাখি (ল্যাটিন mergus = জলার পাখি, প্লিনির উল্লেখ অনুযায়ী; ল্যাটিন albus = সাদা)। সারা পৃথিবীতে এক বিশাল এলাকা জুড়ে এদের আবাস, প্রায় ১৯ লাখ বর্গ কিলোমিটার। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি। সেকারণে আই. ইউ. সি. এন. এই প্রজাতিটিকে Least Concern বা ন্যুনতম বিপদযুক্ত বলে ঘোষণা করেছে। বাংলাদেশে এরা পরিযায়ী হয়ে আসে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। সমগ্র পৃথিবীতে আনুমানিক ১ লক্ষ ৩০ হাজারের কম স্মিউ হাঁস রয়েছে।
বিস্তৃতি
স্মিউ হাঁস ইউরোপ ও এশিয়ার বিভিন্ন দেশে বিস্তৃত। এদের মূল আবাস রাশিয়া ও তদসংলগ্ন তুন্দ্রা অঞ্চল। এছাড়া ভারত, পাকিস্তান, নেপাল, চীন ও জাপানে এদের বৈশ্বিক বিস্তৃতি রয়েছে। বাংলাদেশে এরা অনিয়মিত পরিযায়ী স্বভাবের।
জার্মানিতে অবস্থিত কূটনৈতিক মিশনের তালিকা
এটি জার্মানিতে অবস্থিত কূটনৈতিক মিশনসমূহের একটি তালিকা। বর্তমানে জার্মানিতে ১৫৯টি দূতাবাস রয়েছে।
স্মিউ হাঁস
বিবরণ
thumb|left|পুরুষ স্মিউ হাঁস, প্রজনন মৌসুমে স্মিউ হাঁস বর্গাকার মাথাওয়ালা মাঝারি আকৃতির হাঁস। ঠোঁট মাথার চেয়ে ছোট, ক্রমশ সরু, ঠোঁটের প্রান্তের কাঁটাটি বড়শির মত। এদের দৈর্ঘ্য কমবেশি ৪৬ সেন্টিমিটার, ডানা ১৯ সেন্টিমিটার, ঠোঁট ৩ সেন্টিমিটার, পা ৩ সেন্টিমিটার ও লেজ ৭.৫ সেন্টিমিটার। ওজন ৬৮০ গ্রাম। প্রজনন মৌসুমে স্ত্রী ও পুরুষ হাঁসের মধ্যে পার্থক্য বিস্তর। এসময় পুরুষ হাঁসের ঠোঁটের গোড়া ও চোখের মাঝামাঝি অংশ কালো রঙের হয়। ঘাড়ে কালো ছোপ থাকে। মাথায় ঝোলানো ঝুঁটি সাদা, সাথে সাথে সারা দেহ সাদা। ডানা কালচে ও বুকের পাশে কালো দাগ থাকে। দেহের পাশ ও লেজ ধূসর। চোখ লালচে। ঠোঁট, পা ও পায়ের পাতা ধূসর বর্ণের। স্ত্রী হাঁসের তামাটে-লাল টুপি থাকে। ঘাড় ও টুপি ছাড়া শরীরের উপরিভাগ কালচে-ধূসর দেখায়। গলা সাদা ও পেট সাদাটে। সাদাটে নখর সমেত ঠোঁট সীসা ও ধূসর রঙে মেশানো। কালো পায়ের পর্দাসহ পা ও পায়ের পাতা সবুজ। প্রজনন ঋতু ছাড়া পুরুষ হাঁস পুরোপুরি স্ত্রী হাঁসের মত, কেবল পেছন দিক কালো ও ডানার মধ্য-পালকের উপর সাদা পট্টি দেখা যায়। অপ্রাপ্তবয়স্ক হাঁস হালকা রঙের হয়। thumb|left|পুরুষ স্মিউ হাঁস, অন্যান্য সময়ে
স্বভাব
thumb|উড্ডয়নরত স্মিউ হাঁস স্মিউ হাঁস মৎস্যসম্বৃদ্ধ হাওর, বিল, নদী, হ্রদ, এমনকি সমুদ্র উপকূল ও বড় জলাধারে ছোট ছোট দলে বিচরণ করে। বদ্ধ বড় জলাশয় এদের বেশি পছন্দ। প্রধানত দিবাচর। রাতের বেলা বিশ্রাম নেয়। পানির তলে ডুব দিয়ে এরা খাবার খোঁজে, ১-৪ মিটার পর্যন্ত ডুব দিতে পারে। আহার্য তালিকায় রয়েছে চিংড়ি ও শামুক-জাতীয় প্রাণী, জলজ পোকামাকড়, লার্ভা, কেঁচো, ব্যাঙ, লতাপাতা ও জলজ উদ্ভিদাংশ। শীতকালে ও বসন্তের শুরুতে প্রধানত মাছ খায়। মুহুর্মুহু সূঁচালো ডানা চালিয়ে এরা দ্রুত শব্দহীনভাবে ওড়ে। প্রজনন ঋতু ছাড়া সাধারণত নীরব থাকে। কদাচ ব্যাঙের মত নিচু গলায় ডাকে অথবা শিস দেয়। প্রজনন কালের পরে পুরুষ হাঁসেরা কিছু সময়ের জন্য উড়তে পারে না, কারণ এসময় এদের পালক পরিবর্তিত হয়। এসময় এরা দলবদ্ধভাবে বিচরণ করে।
প্রজনন
thumb|১৯২১ সালে অঙ্কিত চিত্র এপ্রিল থেকে মে স্মিউ হাঁসের প্রধান প্রজনন ঋতু। সাইবেরিয়া ও এর আশেপাশের অঞ্চল এদের মূল প্রজননস্থল। এসময় গাছের প্রাকৃতিক কোটরে বা কৃত্রিম বাক্সে বাসা তৈরি করে ৭-৯টি ডিম পাড়ে। ডিম গুলো পীতাভ বা হালকা পীতাভ বর্ণের। ডিমের মাপ ৫.২ × ৩.৭ সেন্টিমিটার। কেবল স্ত্রী হাঁস ডিমে তা দেয়। ২৬-২৮ দিন পর ডিম ফুটে ছানা বের হয়।
নায়লা নাঈম
নায়লা নাঈম (জন্ম: ডিসেম্বর ১৪, ১৯৮৬) একজন বাংলাদেশি মডেল, অভিনেত্রী এবং দন্ত চিকিৎসক। র‌্যাম্প মডেল হিসেবে শোবিজের মাধ্যমে তার কর্মজীবনের শুরু, এবং পরর্তীতে তিনি বাংলাদেশী চলচ্চিত্র শিল্পে যুক্ত হন।
প্রাথমিক জীবন
নাঈম ১৪ ডিসেম্বর ১৯৮৬ সালে বাংলাদেশের বরিশাল জেলায় জন্মগ্রহণ করেন। তার ছেলেবেলা কাটে ঢাকার বিভাগের মাদারীপুর জেলায়। তিনি ২০১২ সালে ঢাকার একটি বেসরকারি ডেন্টাল কলেজ থেকে স্নাতক এবং পরবর্তীতে নর্থ সাউথ বিশ্ববিদ্যালয় থেকে গণ স্বাস্থ্য বিষয়ে স্নাতকোত্তর সম্পন্ন করেন।
কর্মজীবন
thumb|২০১৪ সালে এক অনুষ্ঠানে নাঈম
নাঈম পেশায় একজন দন্তচিকিৎসক হলেও বিনোদন কর্মজীবনে তার পদার্পণ ঘটে মডেলিংয়ের মাধ্যমে। প্রাথমিকভাবে শোবিজ জগতের একজন র‌্যাম্প মডেল হিসেবে তার বিনোদন কর্মজীবনের শুরু। ২০০৯ সালে গ্রামীণফোনের একটি বিজ্ঞাপনচিত্রে মডেল হিসেবে কাজ করার মাধ্যমে অলোচনায় আসেন। একজন ফ্যাশন মডেল হিসেবে, পাশাপাশি একাধিক ব্র্যান্ডের টেলিভিশন বিঙাপনে কাজ করেছেন তিনি। এছাড়া তিনি দেশী-বিদেশী বিভিন্ন পোশাক পণ্যের মডেল হয়েছেন। শোবিজ জগতে আসার কিছুদিনের মধ্যে তিনি জনপ্রিয়তা আর্জন করেন। পরবর্তিতে তিনি টেলিভিশন নাটকে অভিনয় শুরু করেন। এরপর ভাইকিংস সঙ্গীতদলের তন্ময় তানসেন পরিচালিত রান আউট চলচ্চিত্রে একটি আইটেম গানে অংশ নেয়ার মধ্য দিয়ে বাংলা চলচ্চিত্রে তার অভিষেক ঘটে।   পরবর্তীতে তিনি কাজী হায়াত পরিচালিত মারুফ টাকা ধরে না চলচ্চিত্রে অভিনয় করেন। এছাড়ও তিনি ফুডপান্ডা প্রচারণায় অংশ নেন।
আলোচনা
কর্মজীবনে বিভিন্ন সময় পোশাক রপ্তানীকারক প্রতিষ্ঠানের বিভিন্ন কাজের জন্যে এবং ভার্চুয়াল জগতে খোলামেলা বেশ কিছু স্থিরচিত্র প্রকাশের কারণে তিনি আলোচনায় আসেন।  বিভিন্ন সময় সমালোচনার প্রেক্ষিতে তিনি  সামাজিক যোগাযোগ মাধ্যম ফেসবুকে লিখেছেন, "আমি পর্নো স্টার নই"।
আত্মহত্যার দর্শন
thumb|300px|ইংরেজ বালককবি [[টমাস চ্যাটার্টন|টমাস চ্যাটার্টনের আত্মহত্যা; উল্লেখ্য, ভানুসিংহ ঠাকুরের পদাবলী রচনার পশ্চাতে রবীন্দ্রনাথের অন্যতম অণুপ্রেরণা ছিলেন এই চ্যাটার্টন]] আত্মহত্যার দর্শন উদ্ভূত হয়েছে গ্রিক দার্শনিক প্লেটোর চিন্তা থেকে যিনি আত্মহত্যার নৈতিকতার বিষয়টি গভীরভাবে বিবেচনা করেছেন। দর্শনের বিভিন্ন শাখায়, বিশেষ করে নীতিবিদ্যায়, আত্মহত্যা বেশ কিছু কঠিন প্রশ্ন উত্থাপন করে, যার উত্তর বিভিন্ন দার্শনিক বিভিন্নভাবে দিয়েছেন। যখন কেউ রাষ্ট্রীয় আইনে মৃত্যুদণ্ডাদেশ প্রাপ্ত হন, অথবা দুর্ভাগ্যবশত জীবন ধারণে অপারগ হন, অথবা অনিবর্তনীয় অপমানে জর্জরিত হন, তখন দার্শনিক প্লেটো'র মতে আত্মহত্যা করা অনৈতিক নয়। তবে, প্লেটো বিশ্বাস করতেন, যদি কেউ নিস্ক্রীয়তা বা কাপুরুষতার জন্য আত্মহত্যা করেন, তবে সেটা অবশ্যই শাস্তিযোগ্য অপরাধ।
আত্মহত্যার প্রতিযুক্তি
অনেক দার্শনিক বিতর্কের সারবক্তব্য হলো, আত্মহত্যা একটি অনৈতিক ক্রিয়া। এ প্রসঙ্গে একটি জনপ্রিয় যুক্তি হলো- আত্মহত্যা যেসব কারণে সংঘটিত হয়, যেমন- বিষণ্নতা, মানসিক বেদনা বা অর্থনৈতিক দারিদ্র্য ইত্যাদি সমস্যা সাময়িক এবং এসব কারণের অনেকগুলোই উপযুক্ত ব্যবস্থা গ্রহণের মাধ্যমে দূর করা সম্ভব। আত্মহত্যা প্রতিরোধের জন্য প্রচলিত মতবাদটিকে এই প্রবচনের মাধ্যমে এককথায় এভাবে প্রকাশ করা যায়: "আত্মহত্যা হচ্ছে সাময়িক সমস্যার চিরস্থায়ী সমাধান"। তবে আত্মহত্যার বিপক্ষে এই যুক্তির প্রতিযুক্তিও আছে। যদিও অধিকাংশ মানুষের ক্ষেত্রে মানসিক বেদনার বিষয়টি সাময়িক, তবুও কোনো কোনো ক্ষেত্রে মানসিক বেদনা এতটাই তীব্র হয় যে, সেটা সহ্য করা ক্ষেত্রবিশেষে অসম্ভব হয়ে পড়ে। তাছাড়া কোনো কোনো ক্ষেত্রে মানসিক বেদনা নিরসনে আন্তরিক পরামর্শও কোনো কাজে আসে না। কিছু ক্ষেত্রে এমন সমস্যা দেখা দেয় যা সমাধানের অতীত। এধরনের কিছু সমস্যার উদাহরণ হলো, অনারোগ্য রোগভোগ অথবা আজীবন মানসিক সমস্যায় ভোগা।
উদ্ভটত্ববাদ
ফরাসী-আলজেরীয় উদ্ভটত্ববাদী দার্শনিক আলবেয়ার কামু, "ঈশ্বরহীন মহাবিশ্বে আত্মহত্যা একটি প্রয়োজনীয় কাজ"- এই তত্ত্ব প্রতিষ্ঠা করাকেই উদ্ভটত্ববাদের লক্ষ্য হিসেবে দেখেছেন। কামুর কাছে আত্মহত্যা করার মানে হলো স্বাধীনতাকে প্রত্যাখ্যান করা। তার মতে, বাস্তবতার উদ্ভটত্ব অনুধাবণের পর তার থেকে কুহকে বা ধর্মে বা মৃত্যুতে পালিয়ে যাওয়াই একমাত্র সমাধান নয়। জীবনের উদ্ভট অর্থহীনতা বোঝার পর পালিয়ে না গিয়ে তা থেকে উদ্দীপনা নিয়ে জীবন আলিঙ্গণ করতে হবে।
অস্তিত্ববাদী দার্শনিক সাত্রে কামুর "দি আউটসাইডার" উপন্যাসের প্রধান চরিত্র মিউরসালুট, যাঁকে মৃত্যুদণ্ডাদেশ দেওয়া হয়েছিল, তাকে বর্ণনা করেছেন এভাবেই- "উদ্ভট লোকটি আত্মহত্যা করবে না, সে বাঁচতে চায়, তার কোন ধরনের নিশ্চয়তা বর্জন না করে, কোন ভবিষ্যৎ ছাড়া, কোন আশা ছাড়া, কোন কুহক ছাড়া ... এবং কোন কিছু থেকে ইস্তফা দেয়া ছাড়াই । সে মৃত্যুকে দেখছে অণুরাগপূর্ণ মনযোগের সাথে এবং সেই অণুরাগপ্রসূত মুগ্ধতা তাকে মুক্তি দিচ্ছে । সে, দন্ডাদেশপ্রাপ্ত লোকটি, একধরনের 'স্বর্গীয় দায়িত্বহীনতা' অনুভব করছে।"
ধ্রুপদী স্বাধীনতাবাদ
জন স্টুয়ার্ট মিল তার প্রভাবশালী প্রবন্ধ "স্বাধীনতা প্রসঙ্গে"-তে আত্মহত্যা প্রতিরোধের স্বপক্ষে যুক্তি দেখিয়েছেন। তার মতে, যেহেতু স্বাধীনতার পূর্বশর্তই হচ্ছে একজন ব্যক্তির মুক্ত ইচ্ছা ধারণ করা ও সে অনুযায়ী কাজ করার সুযোগ তৈরি করে দেয়া, সেহেতু যেধরনের মুক্ত ইচ্ছা সেই ব্যক্তিকে পরবর্তীতে অন্য যেকোনো বিষয়ে মুক্ত ইচ্ছা চরিতার্থ করার সুযোগ থেকে বঞ্চিত করবে, সেধরনের মুক্ত ইচ্ছাকে প্রতিহত করা উচিত। একই যুক্তিতে স্বেচ্ছায় দাসত্ববরণকেও প্রতিরোধ করা উচিত বলে মিল মনে করেন।
তবে একই সাথে মিল বিশ্বাস করতেন যে, একজন ব্যক্তি তার স্বাধীন ইচ্ছার শ্রেষ্ঠ তত্ত্বাবধায়ক। একজন ব্যক্তি একটি ভাঙ্গা ব্রীজ পার হতে চাচ্ছে, এরকম উদাহরণ ব্যবহার করে তিনি বিষয়টি পরিষ্কার করেন এভাবে- "আমরা লোকটিকে বাধা দিতে পারি এবং বোঝাতে পারি যে, এই ভাঙ্গা ব্রীজ পার হওয়াটা বিপজ্জনক, কিন্তু শেষ পর্যন্ত তাকে ব্রীজটি পার হতে সম্পূর্ণরূপে নীরস্ত করতে পারি না, কারণ সেই শুধু জানে তার জীবনের মূল্য, ভাঙ্গা ব্রীজ পার হবার বিপদের সাথে কতোটা তুলনীয়!"
কর্তব্যবাদ
ইমানুয়েল কান্ট তার নৈতিক অধিবিদ্যার মূলনীতি বইয়ে আত্মহত্যার বিপক্ষে যুক্তি দেখিয়েছেন। তার বিশদ অণুজ্ঞার সাথে সাযুজ্য রেখে কান্ট যুক্তি দেখিয়েছেন এভাবে- "যে আত্মহত্যা করার কথা ভাবছে সে যেন নিজেকে জিজ্ঞেস করে তার এই হারিয়ে যাওয়া মানবজাতির উদ্দেশ্যের সাথে কতোটা সামঞ্জস্যপূর্ণ?"
কান্ট আত্মহত্যাকে অনৈতিক বলেছেন। তার মতে, "যে আত্মহত্যা করলো, সে নিজেকে ব্যবহার করে নিজের ইচ্ছা পূরণ করলো। কিন্তু একজন মানুষ ব্যবহৃত হতে পারে না..." কান্টের তত্ত্ব শুধু কর্মের প্রতি দৃষ্টিপাত করে, কর্মের পরিণতির প্রতি করে না। নিজের কর্মকে সাধারণীকরণ করা যাবে কিনা অর্থাৎ একজন ব্যক্তি নিজে যে কর্ম করছেন, তা সবার করা উচিত কিনা- এধরনের প্রশ্ন প্রতিটি ব্যক্তির প্রতিটি কর্মের বৈধতা নির্ধারণ করবে।
সামাজিক চুক্তি
জাঁ জ্যাক রুশো-এর মতে, একটি সমাজের সাথে একজন মানুষের চুক্তি হলো- প্রতিটি মানুষের নিজের জীবন রক্ষাকল্পে জীবনের ঝুঁকি নেবার অধিকার আছে। হোবেস তার লেভিথান নামক গ্রন্থে বলেছেন, "নিজের জীবন ধ্বংসকারী যেকোনো ক্রিয়াই প্রকৃতিকভাবে নিষিদ্ধ। এই প্রাকৃতিক নিয়ম ভঙ্গ করা অযৌক্তিক এবং অনৈতিক। মানুষের জন্য যৌক্তিক হলো সে মৃত্যুকে ভয় পাবে এবং সে সুখের প্রত্যাশায় থাকবে।
সম্মান
জাপানে সামুরাই যোদ্ধারা সেপ্পেকো নামক একধরনের আত্মহত্যা করে থাকেন, যাকে অপমান ও ব্যক্তিগত পরাজয় থেকে পরিত্রাণ পাবার একধরনের সম্মানজনক উপায় বলে ধরে নেয়া হয়। এধরনের আত্মহত্যাকে ভীরুতাপূর্ণ ও ভুল কাজ বলে ধরা হয়না, বরং একে সাহসী ও সঠিক কাজ বলে ধরা হয়।
নাস্তিবাদ
নাস্তিবাদী চিন্তাবিদগণ ব্যক্তিবিশেষের অর্থবহতা তৈরির ক্ষমতার প্রতি গুরুত্ব আরোপ করাকে বাতিল করেছেন এবং এটা স্বীকার করে নেন যে, অন্য সবকিছুর মতো আত্মহত্যাও একই রকম অর্থহীন।
উপযোগবাদীতা
উপযোগবাদী ভাবনায় আত্মহত্যার ক্রিয়া একই সাথে সমর্থিত ও অসমর্থিত হয়। যদিও মৃত্যু একজন দুঃখী মানুষের দুঃখের ইতি ঘটাবে, তার আত্মীয়-স্বজন এবং বন্ধুরা দুঃখিত হয়ে উঠতে পারে।
অন্যান্য যুক্তিসমূহ
ডেভিড হিউম-এর মৃত্যুর পর আত্মহত্যা বিষয়ে তার একটি প্রবন্ধ প্রকাশিত হয়। এই প্রবন্ধে হিউম আত্মহত্যার কর্মকে, ঈশ্বরকে অপমান করার একটি প্রচেষ্টা বলে অভিমত দিয়েছেন। আত্মহত্যা হলো ঈশ্বরের বিরুদ্ধে বিদ্রোহ। তবে আত্মহত্যা যে নিজের প্রতি বা অন্যের প্রতি দায়িত্ব পালনের প্রতি অবজ্ঞাপ্রসূত অপমান, সে সম্পর্কে খুব কমই আলোকপাত করেছেন। হিউম-এর মতে, আত্মহত্যাকে পরিবার ও সমাজ পরিত্যাগ করে সন্ন্যাসব্রত পালনের সাথে তুলনা করা যেতে পারে, যা অনৈতিক নয়। কিন্তু আত্মহত্যাকারীর নির্ভরশীলরা এতে দূর্বল হয়ে পড়ে। যদিও হিউম স্বীকার করেছেন যে, কখনো কখনো আত্মহত্যা-স্পৃহা জাগতে পারে, তবে সম্ভবপর অন্য সকল উপায় বিবেচনা করার আগে আত্মহত্যার চিন্তা বিবেচনা করা হাস্যকর।
লেনার্ড ক্লাইনরক
লেনার্ড ক্লাইনরক (Leonard Kleinrock) একজন মার্কিন প্রকৌশলী এবং কম্পিউটার বিজ্ঞানী।
আত্মহত্যার দর্শন
অন্যান্য যুক্তিসমূহ
আত্মহত্যার স্বপক্ষে যারা যুক্তি দেখান, তাদের মতে কিছু কিছু উদ্ভূত পরিস্থিতিতে যেমন- অনারোগ্য রোগভোগ, বার্ধক্যজনিত দূর্বলতা ইত্যাদি অবস্থায় আত্মহত্যা অধিকারের পর্যায়ে পড়ে। যদিও জীবন সাধারণত ভালো, তবুও যারা অনিবর্তনীয় দুর্ভোগ পোহাচ্ছেন, তাদের দুর্ভোগ বাড়ানোর কোনো যুক্তি নেই।
লেনার্ড ক্লাইনরক
জীবনী
ক্লাইনরক ১৯৩৪ সালের ১৩ জুন মার্কিন যুক্তরাষ্ট্রের নিউ ইয়র্ক নগরীতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৫৭ সালে তড়িৎ প্রকৌশলে স্নাতক উপাধি অর্জন করেন। এমআইটি থেকে তড়িৎ প্রকৌশল ও কম্পিউটার বিজ্ঞানে ১৯৫৯ সালে স্নাতকোত্তর উপাধি এবং ১৯৬৩ সালে ডক্টর উপাধি অর্জন করেন। পিএইচডি সম্পন্ন করে ইউনিভার্সিটি অব ক্যালিফোর্নিয়া, লস অ্যাঞ্জেলস-এ শিক্ষক হিসেবে যোগদান করেন। তিনি ১৯৯১ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, লস অ্যাঞ্জেলস এর কম্পিউটার বিজ্ঞান বিভাগের প্রধান হিসেবে দায়িত্ব পালন করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস-এ ৪৮ জন পিএইচডি ছাত্রের অভিসন্দর্ভ তত্ত্বাবধান করেছেন।  তার প্রকাশনায় রয়েছে ২৫টি গবেষণাপত্র এবং ৬টি বই। তিনি লিঙ্কাবিট কর্পোরেশনের সহ-প্রতিষ্ঠাতা এবং প্রথম প্রেসিডেন্ট।
আত্মহত্যার দর্শন
আত্মহত্যার স্বপক্ষের যুক্তিসমূহ
একজন ব্যক্তিকে জীবন ও আত্মহত্যার মধ্যে বেছে নিতে দেয়ার স্বপক্ষে কিছু যুক্তি আছে। আত্মহত্যাকে ব্যক্তির ইচ্ছার উপর উপর ছেড়ে দেয়া উচিত বলে যারা যুক্তি দেখান, তাদের মতে আত্মহত্যা সবসময় অযৌক্তিক নয়, কখনো কখনো বাস্তব সমস্যার সঠিক সমাধান। যেখানে বিকল্প সকল উপায় আত্মহত্যার চেয়ে খারাপ বলে মনে হবে, তখন আত্মহত্যা একটি বৈধ কাজ।
আদর্শবাদ
কিছু চিন্তাবিদের আত্মহত্যার প্রতি সমর্থনপুষ্ট দৃষ্টিভঙ্গী ছিল। গোথ এবং স্কোপেনহাওয়ার আত্মহত্যাকে জীবনের সবচেয়ে বড় স্বস্তি হিসেবে দেখেছেন। স্কোপেন হাওয়ার এর মতে - "আত্মহত্যাকে তারা ভীরুতাপূর্ণ কাজ বলে জ্ঞান করে ... তারা বলে, আত্মহত্যা ভুল কাজ; অথচ পৃথিবীতে মানুষের নিজের জীবনই তার জন্য সবচেয়ে অনাক্রম্য ব্যাপার।" স্কোপেনহাওয়ার আত্মহত্যাকে অনৈতিক বলে মনে করেন না, আত্মহত্যাকে একজন ব্যক্তির অধিকার বলে মনে করেন। আত্মহত্যার সমর্থনে চমৎকার একটি রূপক ব্যবহার করেছেন স্কোপেনহাওয়ার। আত্মহত্যার মাধ্যমে মৃত্যুকে দুঃস্বপ্ন দেখতে থাকা একজন ঘুমন্ত মানুষের ঘুম ভেঙ্গে বাস্তবে ফেরার সাথে তুলনা করেছেন স্কোপেনহাওয়ার।
স্বাধীনতাবাদ
স্বাধীনতাবাদ দাবী করে যে মানুষের জীবন শুধু তারই, দ্বিতীয় কোন ব্যক্তির কোন অধিকার নেই কোন প্রকার আদর্শ তার উপর আরোপ করার। বরং সবধরনের সিদ্ধন্ত শুধুমাত্র ব্যক্তির উপরই নির্ভরশীল এবং নিজের জন্য নেয়া ব্যক্তির যেকোন সিদ্ধান্তকে শ্রদ্ধা করা উচিত।
উনিশ ও বিশ শতকের আত্মহত্যা সম্পর্কিত দার্শনিক চিন্তার জিজ্ঞাসাক্ষেত্র, অনেক ক্ষেত্রেই "আত্মহত্যা করা হলো মুক্তিইচ্ছা পালনের স্বাধীনতা", এই দৃষ্টিভঙ্গীকেও ছাড়িয়ে গেছে। এ সময়ের চিন্তায়, "আত্মহত্যা কেন করবো?" এটা কোন প্রশ্ন নয়, "আত্মহত্যা কেন করবোনা?", এটিই প্রশ্ন। অনেক অস্তিত্ববাদী দার্শনিক, "জীবন নৈর্বক্তিকভাবে অর্থহীন" - এই প্রতিজ্ঞা সত্য ধরেই জীবন সম্পর্কিত দার্শনিক আলোচনা শুরু করেন, এবং "কেন একজন মানুষ আত্মহত্যা করবে না?" এই প্রশ্নের উত্তর খুঁজে বেড়ান তাদের আলোচনায়। অতঃপর, তারা যে উত্তর খুঁজে পান, তা হলো - একজন মানুষের নিজের জীবন অর্থময় করে তোলার ক্ষমতা সেই ব্যক্তি মানুষের আছে।
সিম্বলিকস
সিম্বলিকস বা সিম্বলিক্স ছিল একটি কম্পিউটার প্রস্তুতকারক সিম্বলিক্স গ্রাফিক্স ডিভিশন, ইনক., এবং একটি ব্যক্তিগতভাবে অধিষ্ঠিত কোম্পানি, যেটি প্রাক্তন কোম্পানির সম্পদ অধিগ্রহণ করে এবং ওপেন জেনারা লিস্প সিস্টেম এবং ম্যাকসিমা কম্পিউটার অ্যালজেব্রা সিস্টেম বিক্রি ও বজায় রাখে।
সিম্বলিকস.কম ডোমেইনটি মূলত ১৫ মার্চ, ১৯৮৫-এ নিবন্ধিত হয়েছিল, যা এটিকে বিশ্বের প্রথম .কম -ডোমেন হিসাবে পরিণত করে। আগস্ট ২০০৯ সালে, এটি ন্যাপকিন.কম (পূর্বে এক্সএফ.কম) ইনভেস্টমেন্টের কাছে বিক্রি হয়েছিল।
ইন্টারনেট.অর্গ
ইন্টারনেট ডট অর্গ হচ্ছে সোস্যাল নেটওয়ার্কিং সাইট ফেসবুক এবং ছয়টি কোম্পানি (স্যামসাং, এরিকসন, মিডিয়াটেক, অপেরা সফটওয়্যার, নোকিয়া ও কোলকম) এর সমন্বিত একটি সাইট, যার উদ্দেশ্য খুব সহজে সবার মাঝে ইন্টারনেট সেবা পৌঁছে দেওয়া, গ্রহণযোগ্যতা বৃদ্ধি এবং ইন্টারনেটের মাধ্যমে ব্যবসাকে ত্বরাণ্বিত করা ৷
সুবিধা ব্যবহারকারী দেশসমূহ
নিম্নলিখিত দেশসমূহ নিচের তারিখ থেকে মুঠোফোনে ইন্টারনেট ডট অর্গের সুবিধাসমূহ পাচ্ছে :
শিবসাগর পুখুরী
thumb|শিবসাগর পুখুরী এবং [[শিবসাগরের শিবদৌল|শিবদৌল]] স্বর্গদেও শিবসিংহের রাজত্বকালে তাঁর দ্বিতীয় কুয়রী বররাজার রাজদণ্ড হাতে নিয়ে সাগর সদৃশ শিবসাগর পুখুরী খননের কার্য আরম্ভ করেছিলেন৷ ১৬৫৫ শকের ১৮ জৈষ্ঠে খনন আরম্ভ হওয়া এই পুকুরের খনন সম্পূর্ণ হয়েছিল একই বছরের ৬ বহাগে৷ পুকুরটির সম্পূর্ণ আয়তন ১৯৪ পুরা ২ বিঘা ২ কাঠা ৬ লেচা৷ পুকুরটি আয়তাকার৷ গভীরতা ২০ কিউবিক৷ চাং রুং ফুকনের বুরঞ্জীমতে পুকুরটি দৈর্ঘ্যে ২৯৭ বেও এবং চওড়ায় ১৮০ বেও৷
সাহরা করিমি
সাহরা করিমি ( صحرا كريمي; জন্মঃ ২০ এপ্রিল, ১৯৮১) একজন আফগান ও স্লোভাক চলচ্চিত্র পরিচালক ও চলচ্চিত্র শিল্প সংগঠক। আফগানিস্তানের সরকারী আফগান চলচ্চিত্র সংস্থা (আফগান ফিল্ম)-এর প্রথম নারী মহাপরিচালক। তিনি আফগানিস্তানের প্রথম এবং একমাত্র মহিলা যিনি চলচ্চিত্রনির্মাণ বিষয়ে পিএইচডি অর্জন করেছেন।  তিনি নারীদের নাগরিক অধিকার সংক্রান্ত চলচ্চিত্র নির্মাণের জন্য প্রখ্যাত।
প্রারম্ভিক ও শিক্ষাজীবন
সাহরা করিমি জন্ম ও বেড়ে ওঠা তেহরানে,   তিনি তার প্রাতিষ্ঠানিক শিক্ষা গ্রহণ করেন স্লোভাকিয়ায়। ১২ বছর স্লোভাকিয়ায় থাকাকালীন তিনি ব্রাতিস্লাভায় একাডেমি অব মিউজিক অ্যান্ড পারফর্মিং আর্টস-এ স্নাতক, স্নাতকোত্তর ও পরবর্তীকালে চলচ্চিত্র ও টেলিভিশন অনুষদ থেকে সিনেমা (কাহিনিচিত্র পরিচালনা ও চিত্রনাট্য) বিষয়ে পিএইচডি সনদ অর্জন করেন। যা, এ বিষয়ে একজন আফগান নারীর প্রথম ও একমাত্র অর্জন। একাডেমিতে থাকাকালীন তিনি লাইট ব্রিজ শিরোনামের একটি প্রামাণ্যচিত্র তৈরি করেছিলেন। চলচ্চিত্রটির জন্য তিনি সেরা স্বল্পদৈর্ঘ্য কাহিনিচিত্র বিভাগে স্লোভাকিয়ার সর্বোচ্চ চলচ্চিত্র পুরস্কার 'সান ইন এ নেট' পুরস্কার জিতে যান।
আফগানিস্তানে বসবাস
২০১২ সালে আফগানিস্তানে আসেন এবং ২০২১ সালে কাবুল পতনের পূর্ব পর্যন্ত তিনি আফগানিস্তানে বাস করেছেন।
আফগান ফিল্মের মহাপরিচালক
আফগানিস্তানে ফিরে এসে, তিনি স্বাধীন আফগান চলচ্চিত্র নির্মাতাদের সাহায্য ও তাদের কাজ প্রচারের জন্য কপিলা মাল্টিমিডিয়া হাউস চালু করেছিলেন। ২০১৯ সালে তিনি সরকারী মালিকানাধীন আফগান চলচ্চিত্র সংস্থার প্রথম মহিলা মহাপরিচালক হন। তিনিই একমাত্র মহিলা যিনি চাকরির জন্য আবেদন করেছিলেন, এবং অন্য চারজনের বিরুদ্ধে প্রতিদ্বন্দ্বিতা করছিলেন, যাদের সবাই পুরুষ ছিলেন। এটা ছিল ১৯৬৮ সালে স্থাপিত আফগান চলচ্চিত্র সংস্থার ইতিহাসে মহাপরিচালক ও সভাপতির পদে প্রথম নারী নিয়োগের ঘটনা।
চলচ্চিত্র আন্দোলন
সাহরা করিমি কাবুল শহরের একসময়ের বিখ্যাত সিনেমা পার্ক প্রেক্ষাগৃহ ভেঙে ফেলার পরিকল্পনার বিরুদ্ধে প্রতিবাদের প্রধান সংগঠক ছিলেন। তিনি, আফগান সাংস্কৃতিক কর্মী এবং চলচ্চিত্র নির্মাতারা ১৯৫০ সালে স্থাপিত এই প্রেক্ষাগৃহটি ধ্বংসের বিপক্ষে ছিলেন, সিনেমা পার্কের ভবনটি বিপর্যস্ত ছিল, যা কাবুল শহরের সংস্কৃতি এবং ইতিহাসের জন্য "বিপর্যয়কর" বলে অভিহিত হতো। ২০২০ সালের নভেম্বরে সিনেমা পার্ক গুড়িয়ে দেয়া হয়েছিল। ভাঙ্গনের সময় করিমি বাঁধা দিয়েছিলেন, তাকে জোর করে সিনেমা পার্কের সামনে থেকে সরিয়ে নিতে হয়েছিল। ভাঙার সময় তার কান্নার একটি ছবি সামাজিক মাধ্যমে বেশ সাড়া ফেলেছিল।
২০২১-বর্তমান
২০২১ সালের আগস্টে, তালেবানের হাতে কাবুলের পতনের পর, তিনি উল্লেখ করেছিলেন: "আমি কিছু টাকা তুলতে ব্যাংকে গিয়েছিলাম; তারা ব্যাংক বন্ধ এবং সবাইকে ব্যাংক থেকে সরিয়ে নিয়েছে। আমি এখনও বিশ্বাস করতে পারছি না যে এটি ঘটেছে", তিনি আরো মন্তব্য করেন,"তারা(তালেবানরা) আমাদের হত্যা করতে আসছে"। পরে, তিনিসহ ১১ জন ব্যক্তিকে কাবুল থেকে সাথে ইউক্রেনের কিয়েভে সরিয়ে নেওয়া হয়েছিল, তারপরে তিনি লিখেছিলেন: "আমার প্রিয় বন্ধুরা চিন্তা করো না, আমি ভালো আছি এবং নিরাপদ আছি"।
চলচ্চিত্রনির্মাণ
সাহরা করিমির প্রথম পেশাদার কাজ ছিল সার্চিং ফর ড্রিম নামের একটি প্রামাণ্যচিত্র যা ২০০৬ সালে ঢাকা আন্তর্জাতিক চলচ্চিত্র উৎসবে প্রদর্শিত হয়েছিল। তার অন্যান্য উল্লেখযোগ্য রচনার মধ্যে রয়েছে আফগান উইমেন বিহাইন্ড দ্য হুইল, এটি ১৩শ ঢাকা আন্তর্জাতিক চলচ্চিত্র উৎসবে সেরা প্রামাণ্যচিত্র পুরস্কার ও স্লোভাকিয়ার একাডেমি পুরস্কারসহ বিশ্বের প্রধান প্রধান চলচ্চিত্র উৎসব হতে প্রায় ২০টি পুরস্কার জিতেছে। ২০১৯ সালে তিনি হাভা, মরিয়ম, আয়েশা চলচ্চিত্র পরিচালনা করেন, যা ভেনিস ফিল্ম ফেস্টিভ্যালে প্রথম প্রদর্শন হয়েছিল এবং একটি অরিজোন্টি/ হরাইজন প্রাইজ (সেরা চলচ্চিত্রের জন্য পুরস্কার) এর জন্য মনোনীত হয়েছিল।
কর্মসমূহ
সাহরা করিমির বেশিরভাগ চলচ্চিত্র আফগানিস্তানের মহিলাদের নাগরিক অধিকার সংক্রান্ত, তার পরিচালিত উল্লেখযোগ্য চলচ্চিত্রগুলি-
পর্তুগালে অবস্থিত কূটনৈতিক মিশনের তালিকা
এটি পর্তুগালে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর লিসবনে ৮৫টি দূতাবাস রয়েছে।
দূতাবাসসমূহ
লিসবন
বিশ্বনাথ শর্মা (জেনারেল)
বিশ্ব নাথ শর্মা ভারতীয় সেনাবাহিনীতে একজন জেনারেল ছিলেন। শর্মা 'ভারতীয় সেনা একাডেমী'তে যোগ দেন ৫ম নিয়মিত কোর্সে এবং ১৯৫০ সালের ৪ জুন ১৬তম লাইট ক্যাভালরিতে কমিশনপ্রাপ্ত হন। ১৯৬৫ সালের পাক-ভারত যুদ্ধে শর্মা লাহোর ফ্রন্টে ছিলেন। তার দুই ভাই সোমনাথ এবং সুরেন্দ্র নাথও সেনাবাহিনীর কমিশন্ড অফিসার ছিলেন। শর্মাকে বিচ্ছিন্নতাবাদীদের সঙ্গে লড়াই করার জন্য ৬৬ সাঁজোয়া রেজিমেন্ট এবং একটি মাউন্টেন ব্রিগেডের কমান্ডার করা হয়। ১৯৮৭ সালের ১ জুন শর্মা ভারতের পূর্বাঞ্চলীয় সেনাবাহিনীর (ইস্টার্ন কমান্ড) জেনারেল অফিসার কমান্ডিং-ইন-চীফ হন। ঐ একই বছরেই তিনিই রাষ্ট্রপতি রামশর্মা ভেঙ্কাট রমনের এডিসি-জেনারেল হিসেবে নিয়োগ পান। জেনারেল শর্মা ১৯৮৮ সালের ১ জুন সেনাপ্রধানের দায়িত্ব গ্রহণ করেন এবং ১৯৯০ সালের ৩০ জুন অবসর নেন।
২০০৮ গ্রীষ্মকালীন অলিম্পিকে অ্যাঙ্গোলা
চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আলজেরিয়ার প্রতিযোগীরা অংশগ্রহণ করে। এখানে অ্যাঙ্গোলার সেইসব প্রতিযোগীর তালিকা দেওয়া হল যারা অলিম্পিকের যোগ্যতা অর্জন করেছিল।
30px বাস্কেটবল
অ্যাঙ্গোলার পুরুষদের দলটি ২০০৭সালের FIBA আফ্রিকা চ্যাম্পিয়নশিপ জিতে অলিম্পিকের যোগ্যতা অর্জন করে।
শেষ ক্লাবের দেশ
ফলাফল
গ্রুপ স্তর
30px হ্যান্ডবল
আফ্রিকা নেশনস কাপ জিতে দলটি অলিম্পিকের যোগ্যতা অর্জন করে।
শেষ ক্লাবের দেশ -G: গোলকিপার
-P: পিভট
-CB: সেন্টার ব্যাক
-LW: লেফ্ট উইং
-RW: রাইট উইং
-LB: লেফ্ট ব্যাক
(১) (২) (৩)
30px বিচ
পুরুষদের প্রতিযোগিতা এই দলটি আফ্রিকার সর্বোত্তম দল হিসাবে অলিম্পিকের যোগ্যতা অর্জন করে।
মেও (নৃগোষ্ঠী)
মেও (যেমন উচ্চারিত মে-ও এবং মেভ) (এছাড়াও মেওয়াতি বলা হয়) উত্তর-পশ্চিম ভারতের, একটি মুসলিম রাজপুত সম্প্রদায় বিশেষ করে মেওয়াতের আশেপাশে রমাওয়াত জেলা এবং রাজস্থানের পার্শ্ববর্তী আলওয়ার ও ভরতপুর জেলার কিছু অংশ অন্তর্ভুক্ত। মেওরা মেওয়াতিতে কথা বলে।
ইতিহাস এবং উৎস
মেওরা মেওয়াতের বাসিন্দা, একটি অঞ্চল যা হরিয়ানার মেওয়াত জেলা এবং পার্শ্ববর্তী আলওয়ার ও রাজস্থান এবং পশ্চিম উত্তর প্রদেশের আলোয়ার ও ভারতপুর জেলা সংলগ্ন কিছু অংশ নিয়ে গঠিত, যেখানে মেওস সহস্রাব্দ ধরে বসবাস করে আসছে। একটি তত্ত্ব অনুসারে, তাদের মধ্যে কয়েকজন হিন্দু রাজপুত ছিলেন যারা দ্বাদশ থেকে সপ্তদশ শতাব্দীর মধ্যে ইসলাম ধর্ম গ্রহণ করেছিলেন, আওরঙ্গজেবের শাসনের আগ পর্যন্ত কিন্তু তারা আজ পর্যন্ত তাদের প্রাচীন স্বতন্ত্র সাংস্কৃতিক পরিচয় বজায় রেখেছে। এস এল শর্মা এবং আর এন শ্রীবাস্তবের মতে, মুঘল নির্যাতন তাদের ইসলামী পরিচয় শক্তিশালী করার সামান্য প্রভাব ছিল, কিন্তু এটি মুঘল শাসনের বিরুদ্ধে তাদের প্রতিরোধকে আরও জোরদার করে তোলে।
এই অঞ্চলে শাসনকৃত আলওয়ার ও ভারতপুর রাজপুতদের চাপ সত্ত্বেও মেও সম্প্রদায় ভারত বিভাগের সময় পাকিস্তানে স্থানান্তর না করার সিদ্ধান্ত নিয়েছিল। ১৯৪৭ সালে, মহাত্মা গান্ধী বর্তমান নুহ জেলার একটি গ্রাম ঘাসেরায় গিয়েছিলেন, সেখানে বসবাসরত মুসলমান মেওদের "ইসের দেশ কে রেড কে হাদী" বা চলে না যাওয়ার আহ্বান জানানো হয়।
হিন্দু উৎস
মেওয়াতের হিন্দু বাসিন্দারা, যদিও মওস একই ধর্মাবলম্বী, যেখানে মায়োস ইসলাম গ্রহণের আগে অন্তর্ভুক্ত ছিল তাদের মিয়ো বলা হয় না। সুতরাং "মও" শব্দটি অঞ্চল-নির্দিষ্ট এবং ধর্ম-নির্দিষ্ট উভয়ই। স্পষ্টতই, মিয়োস এমন অনেক হিন্দু বংশ থেকে এসেছিলেন যারা ইসলাম গ্রহণ করেছিলেন এবং মেও সম্প্রদায় হিসাবে সংহত হয়েছিলেন।
মেওয়াত অঞ্চলের অন্যান্য হিন্দু সম্প্রদায়ের সাথে যোগাযোগ
অনেক রাজস্থানী মেও মিশ্র হিন্দু-মুসলিম নাম ব্যবহার করে। আলওয়ারের মেও এলাকায় রাম খান বা শঙ্কর খানের নামগুলো অস্বাভাবিক না। মেওদের মুসলিম সম্প্রদায়ে ধর্মান্তরের আগে গোঁড়া হিন্দু ছিল। মেওরা দীপাবলি ও হোলি উদ্‌যাপন করে যখন তারা দুটি ঈদ (ঈদুল ফিতর ও ঈদুল আজহা) উদ্‌যাপন করে। তারা উত্তরসূরী হিন্দুদের মত গোত্রে মধ্যে বিয়ে করে না যদিও ইসলাম কাজিনদের সাথে বিয়ের অনুমতি দেয়। ইসলামের মত নিকাহ ছাড়া মেওদের মধ্যে বিবাহের দৃঢ়তা সম্পন্ন হয়নি। মেওস বিশ্বাস করে যে তারা কৃষ্ণ ও রামের সরাসরি বংশধর, যদিও তারা কুরআনে উল্লিখিত আল্লাহর নামহীন-নবীগণের মধ্যে অন্যতম বলে দাবি করে। <sup class="noprint Inline-Template" data-ve-ignore="true" style="white-space:nowrap;">[ <span title="A complete citation is needed (February 2017)">সম্পূর্ণ উদ্ধৃতি প্রয়োজন  ]
বিবাহ এবং আত্মীয়তার রীতিনীতি
মেওরা সাধারণত উত্তরাধিকারের মুসলিম আইন অনুসরণ করে না এবং তাদের মধ্যে, এই অঞ্চলের অন্যান্য সম্প্রদায়ের মত, প্রথা একটি ছোট ভাই বা চাচাতো ভাই কে একটি সাধারণ নিকাহ অনুষ্ঠানের মাধ্যমে মৃতের বিধবা স্ত্রীকে বিয়ে করতে বাধ্য করে।
মেও সাম্প্রতিক বেশ কিছু জাতিগত গবেষণার আওতাধীন হয়েছে। এই বইগুলি বিয়ে এবং সম্প্রদায়ের আত্ম-উপলব্ধির মত বিষয়গুলি নিয়ে আলোচনা করা হয়েছে। রেমন্ড জামোস মেওদের মধ্যে আত্মীয়তা এবং আচার-অনুষ্ঠান অধ্যয়ন করেন এবং একটি বই লিখেন।
ভূগোল ও জনগণনা
মেওয়াত অঞ্চলের সীমানা সঠিকভাবে সংজ্ঞায়িত করা হয়নি। অঞ্চলটি মূলত সমতলভূমি নিয়ে গঠিত কিন্তু আরাভালি রেঞ্জের পাহাড় আছে। মেওয়াত টপোগ্রাফির অসামঞ্জস্যতা একদিকে পাহাড় এবং একদিকে আরাভালির পাহাড় এবং অন্যদিকে সমভূমি। এই অঞ্চল সামান্য বৃষ্টিপাত সঙ্গে আধা-শুষ্ক এবং এটি মেও অনুসরণ করা পেশা সংজ্ঞায়িত করেছে। তারা হলেন কৃষক, কৃষিবিদ এবং গবাদি পশুর প্রজননকারী।
মেও গোত্র
মেও ইসলাম ধর্মের বিশ্বাস করে তবে তাদের জাতিগত কাঠামোর শিকড় হিন্দু বর্ণের সমাজে। মেও উচ্চ বর্ণের হিন্দু রাজপুত বংশোদ্ভূত দাবি করে। এটা তাদের কারো কারো জন্য সত্য হতে পারে। তবে তাদের মধ্যে কেউ কেউ অন্য গোত্রের বংশধরও হতে পারেন, তারা তাদের সামাজিক অবস্থানকে বাড়ানোর জন্য ইসলাম গ্রহণের পরে রাজপুত বংশের বলে দাবি করেছিলেন। অনেক গোত্র বা মেওদের বহিরাগত বংশের নাম মীনা, আহির এবং গুজ্জর হিসাবে অন্যান্য হিন্দু বর্ণের সঙ্গে প্রচলিত যারা তাদের আশেপাশে বাস করে। এইভাবে মনে হয় যে মেওরা অনেক ভিন্ন বর্ণের ছিল, শুধু রাজপুতদের (আগরওয়াল ১৯৭৮:৩৩৮) ছিল না। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2020)">পৃষ্ঠা প্রয়োজন  ], কিন্তু এইরকম ঘটনা অন্যান্য রাজপুত সম্প্রদায়ের মধ্যেও দেখা যায় এবং বিশেষ করে এটি মেওদের সীমাবদ্ধ নয়।
উত্তর প্রদেশ
উত্তর প্রদেশে, মেও প্রধানত রোহিলখণ্ড এবং দোয়াব পশ্চিম অঞ্চলে পাওয়া যায়। মেওয়াতের মত, উত্তর প্রদেশের মেও ছড়িয়ে পড়েছে। রাজ্যে তাদের প্রধান গোত্রগুলি হল ছিরকলট, দালুট, ডেমরোট, পান্ডেলোট, বালোট, দাওয়ার, কালেসা, ল্যান্ডাওয়াত, রত্তাওয়াত, ডিঙ্গাল এবং সিংহল। উত্তর প্রদেশ মেও সমাজে অন্তর্বিবাহ, এবং গোত্র অন্তর্বিবাহ একটি ব্যবস্থা বজায় রাখে। ইউপির মেও ক্ষুদ্র কৃষক, এবং শহুরে দিনমজুরদের একটি সম্প্রদায়। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2020)">উদ্ধৃতি প্রয়োজন  ] মেও এছাড়াও মীরাট জেলা পর্যন্ত প্রসারিত। দোয়াব মেও এখন উর্দু ভাষায় কথা বলে, এবং মেওয়াতি উপভাষাকে ত্যাগ করেছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2020)">উদ্ধৃতি প্রয়োজন  ] দোয়াব মেও থেকে আলাদা হলো রোহিলাখণ্ডের মেও। সাংস্কৃতিকভাবে তারা এখন প্রতিবেশী মুসলিম সম্প্রদায় থেকে পৃথক। তারা প্রধানত মোরাদাবাদ, বেরিলি, রামপুর এবং পিলিভিট জেলায় দেখা যায়। কথিত আছে যে এই মেও ১৮ শতাব্দীর মেওয়াত ছিল, ১৭৮৩ সালের মহা দুর্ভিক্ষ থেকে পালিয়ে এসেছিল, এবং এই মেওগুলিকে সাধারণত মেওয়াতি শব্দটি দ্বারা উল্লেখ করা হয়। তারা এখন খারি বলি এবং উর্দু তে কথা বলে, এবং এখন আর গোত্র অন্তর্বিবাহ একটি পদ্ধতি বজায় রাখে না, এখন অনেকে সমান্তরাল-কাজিন বিয়ে অনুশীলন করছে।
<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2020)">উদ্ধৃতি প্রয়োজন  ]
দিল্লি
দিল্লির মেও'রা প্রধানত ওয়াল্ড সিটির (কুচা পণ্ডিত লাল কুয়ান, গালি শাহতারা আজমরি গেট এবং বড় হিন্দু রাও), আজাদপুর, হাউস খাস, মেহরৌলি এবং বিভিন্ন বাইরের গ্রামে বসবাস করতে পাওয়া যায় যা সারাইতে শেষ হয়েছে যা বর্তমানকালে নগরায়নে পরিণত হয়েছে। তাদের সব গ্রামগুলো দিল্লি শহরের অধিভুক্ত হয়েছে। শহুরে দিল্লির বৃদ্ধির কারণে হিন্দি ভাষা জন্যে মেওয়াতি উপভাষা ব্যবহার অনেক কমে গেছে, তাই হিন্দি এখন তাদের প্রধান ভাষা। একইভাবে, জাতি পরিষদের (পঞ্চায়েত) ক্ষমতা হ্রাস পেয়েছে। দিল্লির মেও গোত্রের মানুষেরা এখনোও অসবর্ণ বিবাহ বজায় রেখেছে, খুব কম সংখ্যকই তাদের নিজেদের গোত্রে বিয়ে করেছে।
ইন্টারন্যাশনাল মেডিকেল কলেজ
ইন্টারন্যাশনাল মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০০ সালে এটি গাজীপুরের টঙ্গীতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
ইতিহাস
স্বাস্থ্য ও পরিবার কল্যাণ মনন্ত্রণালয়ের অনুমতি নিয়ে সমস্ত আনুষ্ঠানিক প্রক্রিয়া সম্পন্ন করার পরে এবং ২০০০ সালে ইন্টারন্যাশনাল মেডিকেল কলেজ (আইএমসি) প্রতিষ্ঠিত হয়েছিল। এটি ১৯৯৯-২০০০ শিক্ষাবর্ষে ২০ জন শিক্ষার্থীর নিয়ে শুরু হয়েছিল। তার পর থেকে প্রতিবছর ধীরে ধীরে শিক্ষার্থীর সংখ্যা বাড়ছে।
অবস্থান
ইন্টারন্যাশনাল মেডিকেল কলেজ ও হাসপাতালটি টঙ্গীর বাণিজ্যিক জনপদের উপকণ্ঠে অবস্থিত এবং ঢাকা শহরের কেন্দ্র থেকে প্রায় ২২ কিলোমিটার দূরে অবস্থিত। প্রধান বাসস্ট্যান্ড / টার্মিনাল, রেলস্টেশন এবং শাহজালাল আন্তর্জাতিক বিমানবন্দর সর্বোচ্চ ৩০ মিনিটের দূরত্বে রয়েছে।
অবকাঠামো
কলেজটির সাথে ৬৫০ শয্যার একটি হাসপাতাল সংযুক্ত রয়েছে।
মান্দারিন হাঁস
মান্দারিন হাঁস (Aix galericulata) (Mandarin Duck) বা সুন্দরী হাঁস Anatidae (অ্যানাটিডি) গোত্র বা পরিবারের অন্তর্গত Aix (অ্যাক্স) গণের এক প্রজাতির বাহারি রঙের ছোট ডুবুরি হাঁস। মান্দারিন হাঁসের বৈজ্ঞানিক নামের অর্থ টোপরপড়া ডুবুরি (গ্রিক aix = ডুবুরি পাখি; ল্যাটিন galericulata = টোপর)। সারা পৃথিবীতে এক বিশাল এলাকা জুড়ে এদের আবাস, প্রায় ১৮ লাখ ৫০ হাজার বর্গ কিলোমিটার। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি। সেকারণে আই. ইউ. সি. এন. এই প্রজাতিটিকে Least Concern বা ন্যুনতম বিপদযুক্ত বলে ঘোষণা করেছে। বাংলাদেশে এরা পরিযায়ী হয়ে আসে। বাংলাদেশের বন্যপ্রাণী আইনে এ প্রজাতিটি সংরক্ষিত নয়। সমগ্র পৃথিবীতে আনুমানিক ৬৫ হাজার থেকে ৬৬ হাজার মান্দারিন হাঁস রয়েছে।
বিস্তৃতি
প্রায় সমগ্র ইউরোপ ও এশিয়ার কিছু কিছু অঞ্চল পর্যন্ত এদের বিস্তৃতি। স্বভাবে এরা প্রধানত পরিযায়ী। তবে দূর দূর প্রাচ্যের মান্দারিন হাঁস সাধারণত স্থায়ী। চীন, জাপান, উত্তর কোরিয়া, দক্ষিণ কোরিয়া, তাইওয়ান আর রাশিয়ায় এরা আবাসিক। যুক্তরাজ্য, আয়ারল্যান্ড, ফ্রান্স, নেদারল্যান্ডস, ডেনমার্ক, বেলজিয়াম, জার্মানি, স্লোভেনিয়া আর সুইজারল্যান্ডে মান্দারিন হাঁস অবমুক্ত করা হয়েছে। এছাড়া বাংলাদেশ, ভারত, মিয়ানমার, নেপাল, থাইল্যান্ড, ভিয়েতনাম, মঙ্গোলিয়া, হংকং, বেলারুশ ও স্পেনে (ক্যানারি দ্বীপপুঞ্জ) এরা হয় অনিয়মিত (Vagrant) নয়তো পরিযায়ী হিসেবে আসে।
বিগত শতাব্দীতে রাশিয়া আর চীনে ব্যাপক হারে বনাঞ্চল ধ্বংস করা শুরু হলে মান্দারিন হাঁসের সংখ্যা আশঙ্কাজনক হারে কমতে শুরু করে। পরবর্তীতে ইউরোপের বিভিন্ন দেশে উদ্যানের শোভা বর্ধনের জন্য এ হাঁস নেওয়া হয়। এছাড়া এর সৌন্দর্য্যের জন্য বাসাবাড়িতে পোষা শুরু হয়। উপযুক্ত পরিবেশে এরা দ্রুত বংশবিস্তার শুরু করে এবং পরবর্তীতে এদের সংখ্যা সন্তোষজনক অবস্থানে ফিরে আসে। ইউরোপে এরা বেশ ভাল অবস্থায় থাকলেও এশিয়ায় এদের অবস্থা মোটামুটি। সমগ্র এশিয়ায় সম্ভবত ২০ হাজার মান্দারিন হাঁস রয়েছে। এদের এশিয়ায় এখনও টিকে থাকার অন্যতম কারণ হচ্ছে এদের বিদঘুটে স্বাদ। স্বাদ ভালো না হওয়ায় শিকার হওয়ার হাত থেকে এরা অনেকাংশে বেঁচে যায়।
বিবরণ
পুরুষ মান্দারিন হাঁস অসাধারণ সুন্দর, রঙ-চঙে এক হাঁস। এদের দৈর্ঘ্য কমবেশি ৪৪ সেন্টিমিটার, ডানা ২২.৫ সেন্টিমিটার, ঠোঁট ২.৮ সেন্টিমিটার, পা ৩.৮ সেন্টিমিটার ও লেজ ১১ সেন্টিমিটার। ওজন ৪২৮ থেকে ৬৯৩ গ্রাম। প্রজনন মৌসুমে স্ত্রী ও পুরুষ হাঁসের মধ্যে পার্থক্য বিস্তর।
পুরুষ মান্দারিন
পুরুষ মান্দারিন হাঁসের সারা শরীর জুড়ে নানান রঙের ছড়াছড়ি। প্রজনন মৌসুমে পুরুষ হাঁসের ডানা কমলা রঙ ধারণ করে, ডানায় নৌকার পালের মত দু'টি খাড়া পালক থাকে। মাথা গোল, মাথার চাঁদি বাদামি, চাঁদির সামনের দিকটা নীলচে সবুজ। চোখের উপর চওড়া সাদা ছিটা-দাগ, সাদা মোটা ভ্রু ঘাড়ে গিয়ে ঠেকেছে। গলা, ঘাড় ও চিবুক কমলা রঙের ঘন ঝালরের মত পালকে আবৃত। ঘাড়ের ও গলার বাকি অংশ ঘন নীলচে পালকে আবৃত। ডানার গোড়ায় কালো-সাদা বলয় থাকে। ডানা হালকা পাটকিলে বর্ণের। দেহতল সাদা। পিঠ,লেজ ও ডানার প্রান্তভাগের পালকগুলো কালো। ঠোঁট পীচ ফলের মত লাল, ঠোঁটের অগ্রভাগ হালকা গোলাপী। চোখ ঘন বাদামি। পা কমলা-পীতাভ বর্ণের আর লিপ্তপাদ। পায়ের পর্দাগুলো কালো। প্রজনন ঋতু ব্যতীত অন্যান্য সময়ে পুরুষ হাঁস পুরোপুরি স্ত্রী হাঁসের মত। কেবল পিঠ চকচকে আর ঠোঁট লালচে থাকে।
স্ত্রী মান্দারিন
স্ত্রী মান্দারিনের আবার এত রঙের বাহার নেই, বেশ সাদামাটা। স্ত্রী হাঁসের পিঠ জলপাই-বাদামি, দেহতল সাদা। বগলের উপর সারি সারি সাদা ফুটফুটে দাগ। বুকে অনেকগুলো সাদা রেখা দেখা যায়। ডানার মাথার পালকগুলো নীল, তার উপর সাদা ছোপযুক্ত। স্ত্রী হাঁসের চোখে সাদা "চশমা" থাকে, চক্ষু-রেখা সাদা। ঠোঁট হলদে। এমনিতে চোখ আর পা পুরুষ হাঁসের মতোই। স্ত্রী মান্দারিন হাঁসের ডিমে কোনো স্বাদ নেই,স্বাদহীন বললেই চলে। স্ত্রী হাঁসের মাংসেও বেশি স্বাদ নেই, পুরুষ মান্দারিনের গোশতে স্বাদ আছে অনেক কিন্তু তা পাতিহাঁস থেকে বেশি নয়।
অপ্রাপ্তবয়স্ক
অপ্রাপ্তবয়স্ক হাঁসের চেহারা প্রায় স্ত্রী হাঁসের মত, তবে মাথা বাদামি আর বুকে ও বগলে বিচ্ছিন্ন সাদা ফোঁটা থাকে।
স্বভাব
মান্দারিন হাঁস মিঠাপানির আর্দ্রভূমি, প্লাবিত ধানক্ষেত, বনের জলধারা, পুকুর, হ্রদ ও তৃণময় জলাশয়ে বিচরণ করে। যেসব জলাশয়ের ধারেকাছে ঘন বন থাকে সেসব জলাশয় এদের পছন্দের জায়গা। সাধারণত অন্যসব প্রজাতির হাঁসের মিশ্র ঝাঁকে ঘুরে বেড়ায়। এরা সামাজিক হলেও পুরুষ হাঁসেরা সচরাচর পরস্পরের সাথে সংঘর্ষে লিপ্ত হয়। এরা ভাল সাঁতারু ও দ্রুত উড়তে পারে, তবে ডুব দিতে পটু নয়। ঊষা আর গোধূলিবেলায় বেশি কর্মপটু থাকে। দিনের অন্য সময়ে ছায়ায় বিশ্রাম নেয়। অন্যান্য প্রজাতির হাঁসের পা যেখানে শরীরের পেছনে অবস্থিত, সেখানে মান্দারিন হাঁসের পা তুলনামূলক সামনে অবস্থিত। সেকারণে এরা ডাঙাতেও সচ্ছন্দে চলাফেরা করতে পারে। এই সুবিধার জন্য এরা গাছের ডালেও বসতে পারে। বন্দী অবস্থায় এরা সহজেই ৬-৭ বছর বাঁচে, সর্বোচ্চ বাঁচে ১০ বছর পর্যন্ত।
খাদ্যাভ্যাস
মান্দারিন হাঁস অগভীর জলে মাথা ডুবিয়ে ঘাস ও লতাপাতা থেকে খাবার সংগ্রহ করে। এরা রাতেও খাবারের খোঁজে ঘুরে বেড়ায়। এদের খাদ্যতালিকায় রয়েছে জলজ উদ্ভিদ, শস্যদানা (বিশেষত ধান), ছোট মাছ, শামুক, কেঁচো, জলজ পোকামাকড়, চিংড়ি ও কাঁকড়াজাতীয় প্রাণী এমনকি ছোট সাপ।
ডাক
প্রজনন ঋতুতে পুরুষ হাঁস হোয়েক্......হোয়েক্ ডাক দিয়ে আকাশে স্ত্রী হাঁসকে তাড়া করে। স্ত্রী হাঁস উড়ে উড়ে ডাকতে থাকে গ্যাগ্.....অ্যাগ্.....অ্যাগ্.....অ্যাগ্। মিলনের সময় পুরুষ হাঁস কিট-কিট করে ডাকে।
প্রজনন
মে থেকে আগস্ট মান্দারিন হাঁসের প্রজনন ঋতু। এ সময় এদের ডাকাডাকি বেড়ে যায়। পুরুষ হাঁস স্ত্রী হাঁসের মনোরঞ্জনের জন্য এক ধরনের নাচ প্রদর্শন করে। পুরুষ হাঁস ঘাড় লম্বা করে মাথা উপর-নীচ করতে থাকে এবং এক ধরনের মৃদু শব্দ করতে থাকে যা অনেকটা ঢেকুরের মত শোনায়। এছাড়া স্ত্রী হাঁসের পেছনে পেছনে ভেসে বেড়ানোর সময় পানি পানের ভান করে আর শরীর ঝাঁকায়।
বাসা
ঘন বনের মধ্যে জলাশয়ের কাছাকাছি এরা বাসা করে। সাধারণত গুহায়, গর্তে বা গাছের কোটরে ঘাস, উদ্ভিদাংশ ও পালক বিছিয়ে বাসা করে। বাসার উচ্চতা মাটি থেকে কমপক্ষে ৩০ ফুট উঁচুতে হয়। মূলত স্ত্রী হাঁসই বাসা বানাবার জায়গা পছন্দ করে আর বাসা বানায়। পুরুষ হাঁস এ ব্যাপারে স্ত্রী হাঁসকে সহায়তা করে।
সন্তান প্রতিপালন
সাধারণত একবারে ৯-১২টি ডিম পাড়ে। ডিমগুলো পীতাভ রঙের হয়। ডিমের মাপ ৪.৯ × ৩.৬ সেন্টিমিটার। কেবল স্ত্রী হাঁস ডিমে তা দেয়। পুরুষ মান্দারিন এসময় আশেপাশেই থাকে আর বাসা পাহারা দেয়। ডিম ফোটার সময় হলে পুরুষ হাঁস দূরে চলে যায়। শিকারী প্রাণী বাসার কাছাকাছি এলে মা হাঁস ডেকে ডেকে তাদের দূরে সরিয়ে নেয়। ২৮-৩০ দিন পর ডিম ফুটে ছানা বের হয়। কয়েক ঘণ্টার ব্যবধানে সব ডিম ফুটে যায়। ডিম ফোটা শেষ হলে মা হাঁস মাটি থেকে ছানাদের নেমে আসার জন্য ডাক দেয়। কোটর বা গর্ত থেকে ছানারা শূন্যে ঝাঁপ দেয় আর আশ্চর্যজনক ভাবে কোন রকম গুরুতর আঘাত ছাড়াই নিরাপদে মাটিতে নেমে আসে আর মায়ের পিছু পিছু কাছাকাছি জলাশয়ে যেয়ে নামে। এসময় পুরুষ মান্দারিন ফিরে এসে ছানা আর স্ত্রী হাঁসের সাথে মিলিত হয়। ৪০ থেকে ৪৫ দিন পর ছানারা উড়তে শেখে আর নতুন ঝাঁকে যেয়ে যোগ দেয়।
মানুষের সাথে সম্পর্ক
চীনা ভাষায় মান্দারিন হাঁস ইউয়ান-ইয়াঙ নামে পরিচিত যা অনেকটা বাংলা চখা-চখির মত; ইউয়ান পুরুষ হাঁস বোঝায় আর ইয়াঙ বোঝায় স্ত্রী হাঁসকে। প্রতিটি মান্দারিন হাঁস জোড়ের বন্ধন বেশ শক্ত থাকায় চীনা সংস্কৃতিতে এরা ভালোবাসা আর পারস্পরিক সম্প্রীতির প্রতীক হিসেবে পরিচিত। চীনা চিত্রকর্মে মান্দারিন হাঁস বেশ খানিকটা জায়গা জুড়ে রয়েছে। পুরুষ আর স্ত্রী হাঁসের মধ্যে পার্থক্য প্রবল হওয়ায় চীনা ভাষায় ইউয়ান-ইয়াঙ শব্দটি বাগধারা হিসেবে ব্যবহৃত হয় যা মূলত দু'টি সম্পূর্ণ বিপরীত বিষয়ের সংমিশ্রনকে বোঝায়।
কাজলদিঘী টুনির হাট দ্বিমুখী উচ্চ বিদ্যালয়
কাজলদিঘী টুনির হাট দ্বিমুখী উচ্চ বিদ্যালয় রংপুর বিভাগের পঞ্চগড় জেলার সদর উপজেলার টুনিরহাট বাজারে অবস্থিত একটি বেসরকারি শিক্ষা প্রতিষ্ঠান।
ইতিহাস
এই স্কুল টুনিরহাট এ অবস্থীত
অবস্থান
পঞ্চগড় সদর উপজেলার টুনিরহাট বাজারে অবস্থিত।
অবকাঠামো
স্কুল এর মত ৩ টি ভবন রয়েছে।
অ্যাস্টিকপ্টেরাস জামা
আকার
প্রসারিত অবস্থায় কুন এর ডানার আকার ৩৬-৪৬ মিলিমিটার দৈর্ঘ্যের হয়।
উপপ্রজাতি
কুন এর প্রজাতিগুলো হলো:
ভারতে প্রাপ্ত কুন এর উপপ্রজাতি
ভারতে প্রাপ্ত কুন এর উপপ্রজাতি হল-
বিস্তার
এই প্রজাতি ভারত এর মহারাষ্ট্র, আসাম থেকে অরুণাচল প্রদেশ পর্যন্ত, বাংলাদেশ এবং মায়ানমার এর বিভিন্ন অঞ্চলে দেখা যায়।
মাওলিদ আল-বারজানজি
মাওলিদ আল-বারজানজি ( مَولِد الْبَرزَنجِي ) হলো জাফর ইবন্ হাসান আল-বারজানজি কর্তৃক ইসলামের নবি মুহাম্মদের প্রশংসায় লেখা একটি জনপ্রিয় বই। বইটির সম্পূর্ণ শিরোনাম হলো - ইকদুল  জাওহার ফি মাওলিদিন নাবিয়্যিল আজহার (عقد الْجَوهر في مَولِد الْنَبِي الْأزهَر;)।  এটি আরবি আঞ্চলিক ভাষায় লেখা।
মাওলিদ
গ্রন্থটি বিশ্বজুড়ে সুন্নি মুসলমানদের দ্বারা ব্যাপকভাবে পড়া হয়। এর মধ্যে উল্লেখযোগ্য যেমন - দক্ষিণ পূর্ব এশিয়া, পূর্ব আফ্রিকা এবং দক্ষিণ আফ্রিকায়। বারজানজি শব্দটি মওলিদ শব্দের সমার্থক, যা ইসলামের নবি মুহাম্মাদের স্মরণে নিবেদিত। এটিতে তার সম্পর্কে ধারণা এবং জন্ম-বৃত্তান্ত, তার জীবনের অলৌকিক উল্লেখযোগ্য ঘটনাবলি এবং স্বভাব চরিত্র সম্পর্কে কাব্যিক বর্ণনায় উপস্থাপন করা হয়েছে।
মুহাম্মাদের জন্মের স্মরণে রচনাটির একটি কেন্দ্রীয় অবস্থান রয়েছে যা হিজরি মাস রবিউল আউয়াল এর ১২ তম দিনে হয়েছিল।
পণ্ডিতদের মন্তব্য
লেখকের বংশধর, জাফর ইবনে ইসমাঈল আল-বারজানজি (মৃত্যু ১৩১৭ হি / ১৮৯৯ খ্রিস্টাব্দ) এর মতো পণ্ডিতরা রচনাটির উপর মন্তব্য করেছেন। অন্যান্য বিশিষ্ট ভাষ্যকাররা হলেন মুহাম্মাদ 'উলেশ (মৃত্যু ১২৯৯ হি/১৮৮১ খ্রিস্টাব্দ), মিশরের মালিকদের সর্বোচ্চ বিচারিক কর্তৃপক্ষ (মুফতি) এবং সুন্দানি পণ্ডিত, মুহাম্মদ নাওয়াভি আল-বানতানি (মৃত্যু ১৩১৬ হি/১৮৯৮ সিই), যিনি শাফেয়ী আইনবিদ ও সুফি ছিলেন এবং মক্কায় বসতি স্থাপন করেন। নিম্নে গ্রন্থটির কয়েকটি ব্যাখ্যা-রচনার শিরোনাম উল্লেখ করা হলো :
জনপ্রিয় পংক্তি
বিশ্বজুড়ে নবি মুহাম্মাদের স্মরণে মা'ওলিদে-এর সমাবেশে পঠিত জনপ্রিয় সেই অন্তিমি নিম্নরুপ : عَطِّرِ ٱللّٰهُمَّ قَبْرَہُ ٱلْكَرِيمْ ، بِعَرْفٍ شَذِيٍّ مِنْ صَلاَةٍ وَتَسْلِيْم ٱللّٰهُمَّ صَلِّ وَسَلِّمْ وَبَارِكْ عَلَيْهِ وَعَلَى آلِهِ
মাওলিদ আল-বারজানজির বিষয়বস্তু
মাওলিদ আল-বারজানজির বিষয়বস্তু নিম্নরূপ (যা ইংরেজিতে অনূদিত বই থেকে নেওয়া) :
সর্বহারা
সর্বহারা বা প্রলেতারিয়েত (ইংরেজি: Proletariat) হচ্ছে আধুনিক পুঁজিবাদী সমাজের প্রধানতম শ্রেণি। সর্বহারা বলতে মজুরি শ্রমিকদের সেসব শ্রেণিকে বোঝানো হয় যারা উৎপাদনের উপায় থেকে বঞ্চিত। সর্বহারাগণ নিজ শ্রমশক্তি বিক্রয় করে জীবনধারণ করেন এবং তারা বুর্জোয়াদের দ্বারা শোষিত হন।
মার্কসবাদী তত্ত্বে, সর্বহারার একনায়কত্ব হচ্ছে সর্বহারার জন্য, সর্বহারার দ্বারা চালিত। মার্কসবাদী দৃষ্টিতে, সর্বহারার একনায়কত্ব সর্বহারা শ্রেণির নিজেদের বিলুপ্তি ঘটায় এবং সাম্যবাদ প্রতিষ্ঠা করে।
ব্যুৎপত্তি
ল্যাটিন শব্দ proles শব্দ থেকে ইংরেজি proletariat শব্দটি এসেছে; যার বাংলা প্রতিশব্দ সর্বহারা।
মার্কসবাদী মতবাদ
মার্কসীয় দৃষ্টিতে, উৎপাদনে ব্যবস্থায় যাদের কোন মালিকানা থাকে না এবং শ্রমশক্তি বিক্রি থেকে প্রাপ্ত মজুরির আয়ে যাদের জীবন চলে তারাই সর্বহারা। অর্থনৈতিক উৎপাদন ব্যবস্থায় এই শ্রেণীর সম্পদ বলে কিছু থাকে না। এঁদের শ্রম মূলত কায়িক। বুর্জোয়া শ্রেণী দ্বারা শোষিত হয়। বুর্জোয়া শক্তির বিরুদ্ধে শ্রেণী সংগ্রাম ও সমাজতন্ত্রী বিপ্লবের সবচেয়ে বড় চালিকা শক্তি এবং কৃষক ও অন্যান্য শোষিত শ্রেণীকে সর্বহারা শ্রেণী নেতৃত্বদান করে।
গ্লোবাল টি২০ কানাডা
গ্লোবাল টি২০ কানাডা হল একটি ২০ ওভারের ক্রিকেট টুর্নামেন্ট যা কানাডায় খেলা হয়। টুর্নামেন্টের প্রথম সংস্করণটি ২০১৮ সালের জুন এবং জুলাই তে অনুষ্ঠিত হয়েছিল যেখানে ছয়টি দল প্রতিদ্বন্দ্বিতা করেছিল। প্রতিটি দলে আন্তর্জাতিক খেলোয়াড়দের সাথে প্রতিটি দলে চারজন স্থানীয় কানাডিয়ান ক্রিকেটার ছিল। ২০১৮ সালে উদ্বোধনী টুর্নামেন্টটি অন্টারিওর কিং সিটির ম্যাপল লিফ ক্রিকেট ক্লাবে অনুষ্ঠিত হয়েছিল, যখন ২০১৯ সালের টুর্নামেন্টটি অন্টারিওর ব্রাম্পটনের সিএএ সেন্টারে হয়েছিল। বোম্বে স্পোর্টস লিমিটেড হল লিগের মালিক এবং ২০১৯ সালের ৩০ আগস্ট থেকে শুরু হওয়া ইউরো টি২০ স্ল্যামের আয়োজক।
ইতিহাস
আন্তর্জাতিক ক্রিকেট কাউন্সিল (আইসিসি) ফেব্রুয়ারী ২০১৮ এ টুর্নামেন্টটিকে অনুমোদন দিয়েছে এবং এটি ক্যারিবিয়ান দ্বীপপুঞ্জের বাইরে উত্তর আমেরিকায় প্রথম সম্পূর্ণ অনুমোদিত টি২০ লিগ। কানাডার প্রধানমন্ত্রী জাস্টিন ট্রুডো আইসিসির লিগ অনুমোদনের সিদ্ধান্তে খুশি ছিলেন।
পিরোজপুর সরকারি উচ্চ বিদ্যালয়
পিরোজপুর সরকারি উচ্চ বিদ্যালয় হলো বাংলাদেশের পিরোজপুর জেলার অবস্থিত একটি মাধ্যমিক শিক্ষাপ্রতিষ্ঠান। এটি ১৯০৯ সালে স্থাপিত হয়। বিদ্যালয়টি দেশবরেণ্য অসংখ্য গুরুত্বপূর্ণ ব্যক্তিত্ব, শিক্ষাবিদ, কবি, সাহিত্যিক, নাট্যকার, ব্যবসায়ী, সরকারি ও প্রশাসনিক কর্মকর্তা, নন্দিত জাদুকরসহ রাজনৈতিক ব্যক্তিত্বদের স্মৃতি বহন করছে।
গ্লোবাল টি২০ কানাডা
ইতিহাস
২০১৮ সালের মে মাসে ক্রিকেট কানাডা ঘোষণা করেছিল যে টুর্নামেন্টের উদ্বোধনী সংস্করণ ২৮ জুন শুরু হবে, ফাইনালটি ২০১৮ সালের ১৫ জুলাই-এ অনুষ্ঠিত হবে। ভ্যাঙ্কুভার নাইটস ফাইনালে ক্রিকেট ওয়েস্ট ইন্ডিজ বি টিমকে ৭ উইকেটে হারিয়ে টুর্নামেন্ট জিতেছে।